

**Sibiu,**

**19 noiembrie 2020**

**Informare de presă**

**Morga SCJU Sibiu dotată cu un container cu instalație de răcire**

SCJU Sibiu, cu sprijinul autorităților și al comunității, continuă să facă eforturi pentru a gestiona eficient situația generată de răspândirea Covid-19. În acest sens, morga spitalului a fost dotată cu un nou container pentru depozitarea persoanelor decedate. Containerul are o capacitate de 12 locuri, beneficiază de instalație de răcire și îndeplinește condițiile de securitate epidemiologică. Instalația de climatizare este asigurată de către Scandia Sibiu iar containerul provine dintr-o sponsorizare pe persoană fizică. Celălalt container aflat deja în dotarea serviciului va fi folosit doar în caz de necesitate. Mulțumim sponsorilor pentru ajutorul acordat.

**Decebal Todăriţă**

**Purtător de cuvânt**